Izogramo

Izogramo estas vorto aŭ frazo en kiu ĉiu litero aperas nur unufoje. 

Por la sama senco estas uzata ankaŭ la nomo Heterogramo, devenanta el la greka: hetero- kiu signifas 'diversa' kaj -gram kiu signifas 'litero'. Tial en Esperanto tiu termino plej bone tradukiĝas kiel Malsamliteraĵo (simile al Pangramo - Ĉiuliteraĵo). 

Per la termino Izogramo oni iam nomas vorton aŭ frazon kie kvanto de aperoj de ĉiu litero estas la sama, egala. Ekzemple "koko" kaj "unu aŭ naŭ" estas 2-izogramoj. Do malsamliteraĵo estas speciala kazo de izogamo, nome 1-izogramo. 

Ĝenerale
La plej multaj malsamliteraĵoj estas mallongaj vortoj; ju pli granda la longeco, des pli raraj estas la izogramoj. Teorie la maksimuma longo de malsamliteraĵo en la Esperanta alfabeto estas 28 literoj, sed ne estas konataj ekzemploj de vortoj kiuj atingas tiun limon. La maksimume longa malsamliteraĵo en iu alfabeto estas ankaŭ minimume longa ĉiuliteraĵo.

Ekzemploj:
la (2)
tri (3)
kvar (4)
biero (5)
plagoj (6)
strando (7)
trinkejo (8)
flirtemaj (9)
prezidanto (10)
subjektivado (12)
ŝraŭbĉelmuntiĝoj (16)
ŝtrumpvinĉflekspaŭzĝoj' (22)

 Uzado en ĉifroj 
Ni povas uzi malsamliteraĵon kiel ĉifron. Ekzemple se preni 10-literan "entuziasmo" kaj mapi ĉiun literon al la ciferoj 1234567890, ni kaŝos iun nombron per kodo: 314159 → "feuesm". 

Same per 12-litera "ĉefkuracisto" ni povas indiki numeron de unu el 12 monatoj aŭ horon de tago.

 Vidu ankaŭ 

 alfagramo
 anagramo
 palindromo

Kategorio:Vortaj ludoj